Daily Mail: Oscar Bobb i samtaler om ny City-kontrakt
Tirsdag startet han sin første Premier League-kamp, nå kan uken bli enda bedre for 20-åringen.  Ifølge Daily Mail skal Bobb være nær å signere en ny langtidskontrakt med de lyseblå fra Manchester.  Bobbs nåværende kontrakt går i utgangspunktet ut i juni, 2026. Avisen skriver ikke hvor lang den nye kontrakten skal være. De skriver heller ikke noe om andre detaljer.  Denne sesongen har Bobb fått mye tillit av manager Pep Guardiola. Tirsdag fikk han sin første Premier League-kamp fra Start i 1–0-seiren mot Brentfordt. Så langt denne sesongen har Bobb fått 16 kamper for Manchester City, åtte av dem i Premier League. I januar ble målet hans på overtid mot Newcastle kåret til månedens mål i Premier League. Grafikk: Sofascore.com – Jeg tenker det er helt riktig og klokt av Manchester City, sier Viaplay-ekspert Lars Tjærnås til VG. Tjærnås forteller at en ny langtidskontrakt gir klubben en fordel.  – I verste fall kan de tenke salg eller utlån om utviklingen stopper, sier han og legger til:  – Oscar Bobb har mye som er vanskelig å lære allerede: balanse, koordinasjon, timing og akselerasjon. Med riktig skolering og utvikling over tid kan han bli en spiller som vinner både kamper og troféer for Manchester City, sier Tjærnås. 
20-åringen Oscar Bobb nærmer seg ny langtidskontrakt med Manchester City, ifølge Daily Mail Bobbs nåværende kontrakt utløper i juni 2026 Fikk sin første Premier League-kamp fra start tirsdag, i 1-0-seieren mot Brentford Hans overtidsmål mot Newcastle i januar ble kåret til månedens mål i Premier League